దునియా విజయ్

బి.ఆర్. విజయ్ కుమార్ (జననం 1974 జనవరి 20) కన్నడ భాషా చిత్రాలలో నటించే భారతీయ కళాకారుడు. వృత్తిపరంగా దునియా విజయ్ గా పిలవబడుతాడు. చిన్న పాత్రలు చేస్తూ సినీ కెరీర్‌ను ప్రారంభించిన అతడికి 2007లో వచ్చిన దునియా సినిమా ఒక్కసారిగా మంచి గుర్తింపు తెచ్చిపెట్టింది. దీంతో కెరీర్ లో దూసుకుపోయిన అతను చందా (2007), జంగ్లీ (2009), జానీ మేరా నామ్ ప్రీతి మేరా కామ్ (2011), జయమ్మన మగా (2013) చిత్రాలతో తన నటనకు మరింత ప్రసిద్ది చెందాడు.

గోపిచంద్‌ మలినేని దర్శకత్వంలో తెరకెక్కిన చిత్రం వీరసింహారెడ్డి (2023)లో బాలకృష్ణ కథానాయకుడు, శ్రుతిహాసన్‌ కథానాయిక కాగా ప్రతినాయకుడిగా దునియా విజయ్‌ తెలుగు తెరకు పరిచయమవుతున్నాడు.

కెరీర్ 
2004లో రంగ (SSLC) చిత్రంతో తన కెరీర్‌ను ప్రారంభించాడు. ఆ తరువాత అతను జోగి, శ్రీ మొదలైన చిత్రాలతో పాటు టెలివిజన్‌ ధారావాహికలలో కూడా నటించాడు.

అతని స్నేహితుడు సూరి దర్శకత్వం వహించిన తొలి చిత్రం దునియాతో బి.ఆర్. విజయ్ కుమార్ కెరీర్‌లో టర్నింగ్ పాయింట్ వచ్చింది. ఈ చిత్రంలో అమాయక పల్లెటూరి కుర్రాడిగా అతను నటించాడు, అతని నటన విమర్శకుల నుండి సానుకూల సమీక్షలను పొందింది. ఈ చిత్రంలో తన పాత్రకు కర్ణాటక రాష్ట్ర చలనచిత్ర అవార్డు, ఫిల్మ్‌ఫేర్ అవార్డులు దునియా విజయ్ ని వరించాయి.

ఫిల్మోగ్రఫీ

మూలాలు 

1974 జననాలు
భారతీయ సినిమా నటులు
కన్నడ సినిమా నటులు
దక్షిణాది ఫిల్మ్‌ఫేర్ పురస్కారాలు
కన్నడ సినిమా నిర్మాతలు
తెలుగు సినిమా నటులు